CELEX: 31979D0286
Language: el
Date: 1979-02-28 00:00:00
Title: 79/286/EOK: Απόφαση τής Επιτροπής τής 28ης Φεβρουαρίου 1979 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Orion—Ionised Calcium Analyzer, model SS—20»

Avis juridique important

|

31979D0286

79/286/EOK: Απόφαση τής Επιτροπής τής 28ης Φεβρουαρίου 1979 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Orion—Ionised Calcium Analyzer, model SS—20»  

Επίσημη Εφημερίδα αριθ. L 069 της 20/03/1979 σ. 0020 - 0020 Ελληνική ειδική έκδοση: Κεφάλαιο 02 τόμος 7 σ. 0077 

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1979 περί απορρίψεως του χαρακτηρισμού ως επιστημονικής συσκευής με την ονομασία "Orion-Ionised Calcium Analyser, model SS-20"H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  το κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρος(1),  τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,  Εκτιμώντας:  ότι, με επιστολή της 29ης Αυγούστου 1978, η βρετανική κυβέρνηση ζήτησε από την Επιτροπή να θέσει σε λειτουργία τη διαδικασία που προβλέπεται στα άρθρα 4 και 5 του κανονισμού (ΕΟΚ) αριθ. 3195/75, για το χαρακτηρισμό ή μη της συσκευής με την ονομασία  "Orion-Ionised Calcium Analyser, model SS-20",  που χρησιμοποιείται για τη μέτρηση του οζώδους ασβεστίου που περιέχεται στον ορό εξ αίματος, καθώς επίσης και για την ανάλυση του αμνιακού υγρού, ως επιστημονικής αξίας και, σε καταφατική περίπτωση, εάν συσκευές ισοδυνάμου επιστημονικής αξίας  κατασκευάζονται επί του παρόντος στην Κοινότητα- ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελούμενη από εκπροσώπους όλων των Κρατών Μελών, συνήλθε στις 6 Φεβρουαρίου 1979 στα πλαίσια της Επιτροπής Τελωνειακών Ατελειών προς το  σκοπό εξετάσεως της προκειμένης περιπτώσεως- ότι απ' αυτήν την εξέταση προέκυψε ότι η εν λόγω συσκευή είναι αναλυτής συνήθους τύπου, που δεν εμφανίζει αντικειμενικά τεχνικά χαρακτηριστικά τα οποία να τον καθιστούν κατάλληλο για καθαρή επιστημονική έρευνα- ότι, εξάλλου, αυτή η συσκευή  χρησιμοποιείται κυρίως στις καθημερινές αναλύσεις, ιδίως στα πλαίσια θεραπευτικών αγωγών- ότι η χρησιμοποίηση αυτής της συσκευής, στην προκειμένη περίπτωση, δεν είναι ικανή να προσδώσει, μόνη αυτή, το χαρακτήρα συσκευής ειδικώς κατάλληλης για  επιστημονική έρευνα, και ότι δεν δύναται, κατά συνέπεια, να θεωρηθεί ως επιστημονική συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η συσκευή με την ονομασία "Orion-Ionised Calcium Analyser, model SS-20" δεν δύναται να θεωρηθεί ως επιστημονική συσκευή.   Άρθρο 2  Η παρούσα απόφαση απευθύνεται στα Κράτη Μέλη.  Έγινε στις Βρυξέλλες, στις 28 Φεβρουαρίου 1979.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. N 184 της 15.7.1975, σ.1.  (2) ΕΕ αριθ. N 316 της 6.12.1975, σ. 17.